text: El metro de la discòrdia
  16 abril 2021 22:10
  Joana Melis | 01 maig 2010
  Després de sentir les declaracions de l'exconsellera de Mobilitat Mabel Cabrer en què deia que el PP ha interposat una querella contra Serveis Ferroviaris de Mallorca per les obres de reparació del metro de Palma, no vaig poder deixar de pensar que el PP aplica allò que la millor defensa és un bon atac.
  El PP diu que la denúncia és per prevaricació, malversació, tràfic d'influències i frau, ja que l'actual govern ha contractat la mateixa empresa que va fer l'auditoria de les obres per fer la materialització de les inversions per 10,5 milions d'euros. Fa bé el PP d'investigar, és el seu paper a l'oposició, però, en aquests moments, no es pot distreure l'atenció i voler, d'aquesta manera, que s'oblidi la greu inundació que es va provocar al metro a causa de les deficiències de les obres, que es feren quan governava el PP.
  Les inundacions posaren en perill la integritat física dels usuaris i això, per mi, és un fet molt greu. Depurar-ne les responsabilitats encara és als jutjats i, si encara no s'ha pogut investigar, és perquè els fiscals estan fins al cap damunt de feina, a causa dels casos de corrupció, quasi tots dels temps en què governava el PP. Ja ho he dit, fa bé d'investigar el PP, perquè en aquest país ens hem d'acostumar que ningú no s'ha de botar les lleis, però també estaria bé que el PP s'exigís a ell mateix un exercici d'humilitat i reconegués l'evidència, que les obres del metro no complien els requisits per poder ser inaugurat.
  Ara mateix, pareix que el PP es vol curar en salut i, abans que el tribunals jutgin el que va passar en les obres de construcció del metro, ells ataquen els actuals responsables i els acusen d'haver fet contractes il·legals. La Justícia té molta feina amb els casos de corrupció i pel que pareix encara en tindra molta més.
  El PP és fill des franquisme, que, havent-se rebel·lat contra sa República, acusava es qui la defensaven d'auxili a sa rebel·lió
  El metro és una bona solució amb visió de present i de futur sempre que es desenvolupi correctament. No podem fer passar el metro per l'Antàrtida o pel desert del Gobi, com és ara, però si es pot fer passar el metro per Son Espases i pels llocs més poblats urbans i suburbans. Palma té més habitants que moltes ciutats quan optaren pel metro. Però l'esquerra té miopia, ni mica de visió de futur i ha perdut absolutament allò que la caracteritza, fer possible la utopia.